SORTEIG BIBLIOTECA BENVINGUDA "DE CALAIX EN CALAIX" DE LA UNIVERSITAT D'ALACANT - CURS 2024/2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52367)
  + [Valencià](/va/acuerdo/52441)






Selector de idioma

Leer

* [Español](/es/acuerdo/52011)
* [Valencià](/va/acuerdo/52490)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SORTEIG BIBLIOTECA BENVINGUDA "DE CALAIX EN CALAIX" DE LA UNIVERSITAT D'ALACANT - CURS 2024/2025[Butlletí Oficial Universitat d'Alacant](/ca/Publicacion)
=========================================================================================================================================================

Secretaria General

Butlletí Oficial Universitat d'Alacant





SORTEIG BIBLIOTECA BENVINGUDA "DE CALAIX EN CALAIX" DE LA UNIVERSITAT D'ALACANT - CURS 2024/2025

Data d'aprovació
:   16/07/2024

Data de publicació
:   16/09/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52977)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52512)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52350)
  + [Compartir acuerdo en 

    X](https://twitter.com/intent/tweet?via=UA_Universidad&text=SORTEIG BIBLIOTECA BENVINGUDA "DE CALAIX EN CALAIX" DE LA UNIVERSITAT D'ALACANT - CURS 2024/2025&url=https://www.boua.ua.es/va/acuerdo/52887)

**Títol:** SORTEIG BIBLIOTECA BENVINGUDA "DE CALAIX EN CALAIX" DE LA UNIVERSITAT D'ALACANT - CURS 2024/2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 16 de juliol de 2024

SORTEIG BIBLIOTECA BENVINGUDA "DE CALAIX EN CALAIX" DE LA UNIVERSITAT D'ALACANT - CURS 2024/2025

1.  Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un iPad que se sortejarà entre els participants de l'activitat que realitza la Biblioteca de la Universitat d'Alacant en la Benvinguda UA de cada curs acadèmic, l'objectiu de la qual és fomentar la participació de l'alumnat, promocionar la biblioteca i donar a conèixer els seus serveis i canals de comunicació (xarxes socials).

2.  Requisits de les persones beneficiàries

Podrà sol·licitar aquest premi l'alumnat que:

·         Tinga matricula vigent en el curs acadèmic 2024/2025.

·         Participe en l'activitat.

·         Indique les seues dades personals.

3.  Nombre i dotació del premi

Es concedirà un únic premi que consistirà en un iPad 2022 (10,9', 256 GB, wifi, plata).

4.  Termini i procediment de participació

4.1. Termini de participació

El termini per a participar serà els dies en què es duu a terme la Benvinguda UA del curs 2024/2025, és a dir, del 24 al 25 de setembre de 2024.

4.2. Procediment de participació

La participació és lliure per a totes les persones pertanyents a la comunitat universitària, però únicament entraran en el sorteig els o les participants que pertanguen al col·lectiu de l'alumnat de la Universitat d'Alacant i que complisquen els requisits indicats en el punt 2.

Durant la Benvinguda al Curs Acadèmic 2024/2025, a l'estand de la Biblioteca cada participant jugarà a «De calaix en calaix». Haurà d'obrir un calaix de l'arxivador antic de fitxes bibliogràfiques que tindrem a l'estand i haurà de fer el repte que s'hi indique, fins a trobar el calaix amb el formulari imprès, que emplenarà amb les seues dades personals i introduirà en l'urna per a entrar en el sorteig.

5.  Criteris d'adjudicació

La assignació del premi se realitzarà per sorteig.

El sorteig serà públic i es farà l'1 d'octubre, una vegada conclosa la Benvinguda UA.

6.  Òrgan gestor i comissió de valoració

6.1. Òrgan gestor

L'òrgan gestor de la convocatòria és el director de la Biblioteca de la Universitat d'Alacant. S'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar resolució.

La unitat administrativa de referència és la Unitat de Gestió de la Qualitat i Comunicació de la biblioteca de la Universitat d'Alacant. Contacte: bnxnsbolbmr@kl.ev.

Quan el formulari no reunisca els requisits quedarà exclòs del sorteig.

7.  Marc legal i pressupostari

Aquesta convocatòria amb codi 2024SBV144 serveix de base reguladora i està recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria, d'un màxim de 850 euros, serà sufragada amb càrrec al capítol IV, orgànica 92098T6790 del pressupost de la Biblioteca Universitària. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

8.  Obligacions, justificació de persones beneficiàries i pagament

8.1. Obligacions de les persones beneficiàries

Són obligacions de les persones beneficiàries, l'acceptació i la justificació del premi, i les recollides en l'article 14 de Llei 38/2003, general de subvencions, d'entre les quals hi ha:

a) Realitzar l'activitat que fonamenta la concessió del premi en els termes establits en aquestes bases reguladores i altra normativa aplicable.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, en la mesura que puguen ser objecte d'actuacions de comprovació i control.

8.2. Justificació de persones beneficiàries i pagament

La justificació del beneficiari serà prèvia a la concessió, mitjançant la comprovació dels requisits exigits per a la concessió.

9.  Protecció de dades de caràcter personal

D'acord amb el que estableix la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les vostres dades no podran ser cedides, excepte obligació legal, i seran conservats durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/index.html). Us podeu, així mateix, posar en contacte amb el delegat de protecció de dades a través de l'adreça [ycl@kl.rc](mailto:kqu@eo.jw).

La informació addicional i detallada sobre protecció de dades, els vostres drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

10. Recursos

Contra aquesta convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 16 de juliol de 2024

La rectora

P. d. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales





[Carretera Sant Vicent del Raspeig s/n  
03614 Sant Vicent del Raspeig - Alacant  
 Tel. 64 011 0297 - Fax 28 130 2900](https://www.google.es/maps/@50.353150,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12080&trk=tyah&trkInfo=tarId%7G6465201479999%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)